Eisa Lmasiḥ yenna i inelmaden-is: “Akka i glaq aţ-ţfeǧǧeǧ tafat-nwen zdat n yemdanen; ad walin lecɣwal-nwen yelhan, dɣa ad ḥemden Baba-twen n igenwan.” (Matta 5:16) Bac a d-iḍru wannect-a, nessexdam leḥwayeǧ tijdidin i d-innulfan ass-a, gar-asent Internet. Inagan n Yahwa sean asmel i d-iţwerrin ayen is i ţţamnen d wayen i xeddmen; isem-is: jw.org. D acu i neţţaf deg-s?
Leǧwab i d-yeţţak Wedlis Iqedsen ɣef yesteqsiyen n waṭas n medden. Tzemreḍ aţ-ţafeḍ leǧwab i kra n yesteqsiyen yesean azal ameqran yeenan tudert. Di lemtel, tawerqeţ yeţţusemman Tebɣam aţ-ţissinem tideţ?, yellan deg wakteṛ n 400 lluɣat, teţţarra-d leǧwab ɣef seţţa seg yesteqsiyen-a. Deg wesmel-agi, aţ-ţafeḍ Ṭrejma n ddunit tajdiṭ deg wakteṛ n 100 lluɣat, tiktabin yeţwaxedmen i tɣuri n Wedlis Iqedsen, am tektabt Acu yesselmad s ṣṣeḥ Wedlis Iqedsen? akk-d tesɣunin tineggura n Lbeṛǧ n Teessast akk-d Aki-d! Tzemreḍ aţ-ţeɣreḍ neɣ aţ-ţḥesseḍ i waṭas n tezmamin-agi qbala deg wesmel-nneɣ, neɣ ma tebɣiḍ, tzemreḍ a tent-id-tzedmeḍ iwakken a sent-tḥesseḍ neɣ bac a tent-teɣreḍ s ṣṣenf n PDF neɣ n EPUB. Ma yehwa-yak, zdem-ed leqraya n temeayin seg Wedlis Iqedsen d lmusiqa n leali, akk-d ţ-ţemeayin i d-iţwaleeben. Tzemreḍ daɣen a d-tḍebeeḍ kra n tewriqin di lluɣa nniḍen i walbeeḍ i gebɣan ad yissin Adlis Iqedsen. Aţ-ţafeḍ daɣen bidyuwat di xilla n lluɣat n igugamen.
Kra n lexbaṛat ɣef Inagan n Yahwa. Tzemreḍ aţ-ţafeḍ daɣen deg wesmel-nneɣ lexbaṛat ijdiden akk-d bidyuwat timecṭaḥ ɣef leqdic i nxeddem di ddunit meṛṛa, ɣef tedyanin yeenan Inagan n Yahwa neɣ ɣef lemeawna i neţţak m’ara d-teḍru twaɣit. Llan deg wesmel-agi ladrisat akk-d wuṭṭunen (nimṛuwat) n tilifun n Bitilat-nneɣ akk-d kra n lexbaṛat ɣef yegrawen-nneɣ.
S wannect-a meṛṛa, nessawaḍ tafat n tideţ alamma d imukan iḍerrfen n ddunit. Imezdaɣ n mkul tama n ddunit, ula d wid izedɣen deg imeḍqan ibeeden, am Anṭarktika, ţṛuḥun ɣer wesmel-nneɣ. Neţeenni ɣer Yahwa Ṛebbi iwakken “awal-[is] ad ikemmel abrid-is” ɣef lqaea meṛṛa, bac ad yaelay ccan n Ṛebbi.—2 Itisalunikiyen 3:1.
Amek i geţeawan jw.org imdanen ad issinen tideţ n Wedlis Iqedsen?
kab_Latn kab_Latn kab_Latn kab_Latn kab_Latn